TYÖKYVYNARVIOINNIN ASIANTUNTIJAPÄIVÄ -webinaari

27.10.2021 klo 9–16

Työtä – Etelä-Karjalan osatyökykyisten työkykyohjelma 2020–2021 ja siinä pilotit 1 & 2 järjestävät työkyvynarvioinnin asiantuntijapäivä -webinaarin, jossa päivän luennoitsijoina toimivat sekä maanlaajuisesti tunnetut että paikalliset luennoitsijat ja kokemusasiantuntija.

Työtä -hankkeen tavoitteena on luoda maakuntaan yhtenäinen, integroitu maakunnallinen palvelumalli, jossa yhdistyy työllistymisen tuen palveluprosessin eri vaiheet monialaiseksi palvelukokonaisuudeksi ”työllisyystaloksi”, joka toimii kattokäsitteenä osatyökykyiselle tarjolla oleville työllistymisen palveluille. Kansallisten tavoitteiden mukaisesti lisätään osatyökykyisten työttömien työllistymisen edellytyksiä, työ- ja toimintakykyä ja yhteiskunnallista osallisuutta mm. laatukriteereihin perustuvan työhönvalmennuksen, täsmätyöllistymisen ja työnantajayhteistyön avulla. Ns. työllisyystalossa ja pilotti 1:ssä tunnistetaan osatyökykyisten työttömien työkyvyn tuen tarve ja yhteensovitetaan palvelut sosiaalihuollon, Kelan kuntoutuspalvelujen ja TE-palvelujen palvelupolut, parannetaan asiakasohjausta poikkihallinnollisella yhteistyöllä ja mallinnetaan moniammatillisen työkyvyn tuen tiimi ja asiakasvastaavamalli tulevaisuuden sote-keskukseen. Pilotti 2:ssa tavoitteena on yhteensovittaa Etelä-Karjalan sosiaali- ja terveyspiirin sisäiset työ- ja toimintakyvyn arvioinnit, joka toteutuukin yhteensovitettuna työ- ja toimintakyvyn sekä kuntoutusmahdollisuuksien arviointina 1.10.2021 alkaen kuntoutustutkimuspoliklinikan hallinnoimana sekä psyykkisen että fyysisen työkykyisyyden arvioinnin osalta. Pilotissa 3 pilotoidaan vammaispalveluissa ryhmänä tehtävä alihankintatyömalli, jossa myydään työ tai palvelu tilaajalle. Alihankintamallin tavoitteena on nykyisten alihankintatöiden muuttaminen asiakkaille palkkaperusteisiksi. Alihankintamalli on aloittanut toimintansa Etelä-Karjalan sosiaali- ja terveyspiirissä kesäkuussa -21.

Työtä -hankkeen yhteystiedot:

projektipäällikkö Kaisa Pesonen

[kaisa.pesonen@eksote.fi](mailto:kaisa.pesonen@eksote.fi), puh. 040 651 3007

Pilotit 1 & 2 Pirjo Toivanen

[pirjo.toivanen@eksote.fi](mailto:pirjo.toivanen@eksote.fi), puh. 040 657 5697

Pilotti 3 Ulla Peippo

[ulla.peippo@eksote.fi](mailto:ulla.peippo@eksote.fi), puh. 040 827 8779

Mika Piiroinen

[mika.piiroinen@eksote.fi](mailto:mika.piiroinen@eksote.fi), puh. 040 677 2775

Pilotti 4 Minna Valkeapää ja Pasi Vuorikoski

OHJELMA:

9.00–10.00 **Raija Kerätär**, kuntoutuslääkäri, Oorninki Oy; Osatyökykyisten ja pitkäaikaistyöttömien työkyvyn arviointi ja työllistymisen tukitoimet

10.00–11.00 **Miia Pöllänen**, Kaakkois-Suomen TE-toimisto, työkykykoordinaattori; osatyökykyisen palvelut ja palvelutarpeen tunnistaminen, kykyviisarin käyttö, verkostoyhteistyö ja yhteistyön tärkeys, osatyökykyisen henkilön palkkaukseen liittyvät asenteet

11.00–12.00 Tauko

12.00–13.30 **Heidi Anttila**, Kelan asiantuntijalääkäri

Kelan kuntoutus ja -etuudet

13.30–13.45 Tauko

13.45–14.45 **Satu Luoto**, kuntoutustutkimuspoliklinikan kuntoutuksen ylilääkäri; Työ- ja toimintakyvyn sekä kuntoutusmahdollisuuksien arvioinnista käytännön työssä. Milloin asiakas tulisi lähettää tarkempaan työ- ja toimintakyvyn ja kuntoutusmahdollisuuksien arviointiin kuntoutustutkimuspoliklinikalle ja mitä arvioinnissa tulee erityisesti huomioida? Mitä arviointi tuottaa ja mitä sillä toivotaan ensisijaisesti saavutettavan? Ketä se palvelee ja miten?

14.45–15.00 **Eija Friberg**, kuntoutussuunnittelija; Etelä-Karjalan sosiaali- ja terveyspiirin yhteensovitetun työ- ja toimintakyvyn sekä kuntoutusmahdollisuuksien arviointiprosessin esittely

15.00–16.00 **Klaus Kauppinen**, kokemusasiantuntija ja Työtä -hankkeen pilotin 2 asiakastarinavideon 1. osan julkaiseminen. Keskustellen käydyn puheenvuoron aikana toivotaan kuulijoiden esittävän kysymyksiä ja osallistuvan keskusteluun.